title: Ilesia de Matías de Budapest
text: A ilesia de Matías (en hongaro Mátyás-templom) u oficialment ilesia de Nuestra Sinyora (en hongaro Nagyboldogasszony-templom) ye una ilesia situata en a ciudat de Budapest, Hongría, en o centro d'o districto d'o Castiello de Buda. Seguntes diz a tradición, fue construyita orichinalment en estilo romanico en 1015. L'actual edificio se construyo en estilo gotico tardano d'a segunda metat d'o sieglo XIV y fue esviellata prou en zaguerías d'o sieglo XIX. Yera a segunda ilesia medieval mas gran de Buda y a sietena ilesia mas gran d'o reino medieval d'Hongría.
  
  Historía
  
  Oficialment se diz "Ilesia de Nuestra Sinyora", encara que dende siempre ha estato nombrata popularment en honor d'o rei Matías, qui ordenó a transformación d'a suya torre sud orichinal. A ilesia ha estato scenario de quantas coronacions, encluyindo a d'o rei Carlos IV en 1916 (o zaguer rei Habsburgo). Ye tamién o pusto a on o rei Matías se casó dos vegadas (a primera con Catarina de Poděbrady y, dimpués d'a muerte d'ista, con Beatriz de Nápols).
  Mientres o sieglo y meyo d'ocupación otomana, a gran mayoría d'os tresoros eclesiasticos d'ista ilesia se'n portioron ta Pressburg (actual Bratislava) y dimpués d'a presa de Buda en 1541 a ilesia se convirtió en a mezquita prencipal d'a ciudat. Osfrescos que d'antis mas adornaban as paretz de l'edificio se quitoron en ista epoca.
  
  Dimpués d'a expulsión d'os turcos otomans en 1686 se miró de reconstruir a ilesia en estilo barroco, encara que os documentos historico amostran que a obra estió un fracaso. No estió dica o gran boom de l'arquitectura de zaguerías d'o sieglo XIX quan l'edificio recuperó o suyo explendor. L'arquitecto responsable d'ista obra estió Frigyes Schulek.
  
  A ilesia s'esvielló seguntes o plano orichinal d'o sieglo XIII, encara que tamién se deixoron quantos elementos orichinals d'o periodo gotico temprano. Con l'adicción de bells nuevos motivos creyatos por ell mesmo (como o patrón en forma de diamant d'as tellas u as gargolas fendo espirals) Schulek consiguió que a obra, una vegata que fue rematata, fuese prou controvertita.
  
  Actualment ye seu d'o "Museu d'Arte Eclesiastico" que prencipia en a cripta medieval y remata en a capiella de Sant Esteban. A galería contiene un numero important de reliquias sagratas y tallas medievals en piedra, asinas como replicas d'a corona reyal hongara y as choyas d'a coronación.
  
  Referencias
  
  Vinclos externos
  
  Sant Esteban